PlayStation Portable

PlayStation Portable (, sutrumpintai − PSP) − „Sony“ korporacijos sukurta delninė žaidimų konsolė. Apie kuriamą žaidimų konsolę paskelbta 2003 m. E3 žaidimų mugėje.

PlayStation Portable žaidimų konsolė pirmoji pradėjo naudoti optinius diskus, Universal Media Disc (UMD), kaip pagrindinę duomenų laikmeną.  Kiti bruožai: didelis LCD ekranas,  daug įvairių multimedijos galimybių  ir galimybė jungtis prie PlayStation 2, PlayStation 3, kitų PSP konsolių bei interneto.  

PSP konsolė savo pardavimais atsiliko nuo pagrindinės konkurentės Nintendo DS.  Vis dėlto, tai buvo sėkmingiausiai parduodama ne „Nintendo“ įmonės kurta delninė žaidimų konsolė. Po perdarytos, plonesnės ir lengvesnės PlayStation Portable versijos, pavadintos Slim & Lite, kuri pasirodė 2007 m. rugsėjo mėn., kitą savaitę Jungtinėje Karalystėje pardavimai išaugo keturgubai, o Šiaurės Amerikoje beveik 200 % per spalio mėn. Pasirodęs PSP-3000 modelis skyrėsi nauju ekranu ir mikrofonu. PSP Go modelis išėjo 2009 m. spalio 1 d. 2011 m. rugpjūtį vykusioje Gamescom 2011 mugėje pristatytas PSP E1000 modelis, kuris yra pigesnis, bet neturi Wi-Fi funkcijos. 2014 m. „Sony“ anonsavo stabdanti PSP tiekimą į rinką; ją pakeitė pažangesnė PlayStation Vita delninė konsolė. Per dešimt metų parduota apie 80 milijonų PSP vienetų.ign.com

 Istorija 
„Sony“ pirmą kartą apie PlayStation Portable kūrimą paskelbė spaudos konferencijoje, vykusioje prieš 2003 m. E3 parodos atidarymą. Nors šios sistemos modelių pavyzdžių nebuvo pristatyta nei spaudos konferencijoje, nei E3 parodoje, „Sony“ pateikė išsamią techninę informaciją apie naująją sistemą. „Sony Computer Entertainment“ generalinis direktorius Ken Kutaragi šį įrenginį apibūdino kaip „21st Century Walkman telefoną“, pasižymintį namų konsolėms būdingomis daugialypės terpės galimybėmis. Naujosios sistemos techniniai duomenys suintrigavo keletą žaidimų svetainių, anot kurių, PSP imta laikyti potencialia naujosios kartos žaidimų platforma.

Pirmųjų PSP koncepcinių modelių nuotraukos išplatintos 2000 m. „Sony“ įmonės susitikime. Iš nuotraukų buvo matyti, kad PSP konstrukcijoje nebus analoginio kreiptuko, įrenginys bus valdomas plokščiais mygtukais. Nors kai kurie išreiškė susirūpinimą dėl analoginio kreiptuko nebuvimo, šis susirūpinimas buvo išsklaidytas „Sony“ oficialiai pristačius PSP spaudos konferencijoje 2004 m. E3 parodos metu. Konferencijos metu buvo pristatytos keleto PSP žaidimų, kaip antai „Konami“ „Metal Gear Acid“, demonstracinės versijos.

Oficialiai žaidimų konsolė pirmiausia pasirodė Japonijos rinkoje 2004 m. gruodžio 12 d. Tik pasirodžius konsolei, pirmieji jos pardavimai bylojo apie didžiulę sėkmę. Vien per pirmąją savaitę buvo parduota apie 2 000 000 vienetų. PSP Slim versija išėjo 2007 m. rugsėjį. 2008 m. rugpjūtį pasirodė PSP-3000. „Sony“ nutraukė konsolės gyvavimą 2014 m.

 Techniniai duomenys 
Žemiau pateikti techniniai duomenys tinka visiems PSP modeliams, nebent skliausteliuose priskirti tik konkrečiam modeliui:

 Fiziniai matmenys: 170 mm x 74 mm x 23 mm (PSP-1000)
 Ekranas:
 4,3 colių plačiaekranis TFT LCD monitorius (3,8 colių PSP-N1000)
 480 × 272 pikselių rezoliucija (16:9 vaizdo santykis)
 24-bit sodrumas (16,77 mln. spalvų)
 4 lygių ryškumas (200, 180, 130, 80 cd/m²)
 Bevielis ryšys:
 Wi-Fi 802.11b
 IrDA (PSP-1000)
 Bluetooth (PSP-N1000)
 Jungtys:
 Mini-USB 2.0
 AV-out:
 Composite Video
 YPBPR Component Video
 S-Video
 Flash atmintis:
 Memory Stick PRO Duo (PSP-1000, PSP-2000, PSP-3000, PSP-E1000)
 Memory Stick Micro (PSP-N1000)
 Internal Flash Storage Audio:
 integruotos kolonėlės ir mikrofonas (PSP-3000, PSP-N1000)
 3D daugiakanalis garsas
 sintezatorius, efektorius, ekvalaizeris
 ATRAC3 plius, AAC, WMA ir MP3 palaikymas
 UMD (Universal Media Disc):
 60 mm disko skersmuo
 660 nm lazerinis diodas
 dvisluoksnis
 1,8 GB talpa
 perdavimo greitis iki 11 Mbit/s (1,375 MB/s)
 read-only
 Maitinimas:
 5 V pastovioji srovė (2000mA) iš AC adapterio
 5 V iš USB įkrovimo būdu (PSP-2000, PSP-3000, PSP-N1000, PSP-E1000)
 3,7 V ličio jonų baterija
 PSP procesorius:
 1,2 V Sony CXD2962GG CPU 333 MHz
 naudoja 32-bitų MIPS R4000 branduolį
 90 nm puslaidininkis CMOS procesas
 Atmintis:
 Samsung K5E5658HCM-D060
 Pagrindinė atmintis: 32 MB 333 MHz DDR SDRAM (64 MB PSP-2000, PSP-3000, PSP-N1000)
 8 MB skirti branduoliui

 Modeliai 
 Serija Paveikslėlis Jungtys Bevielis ryšys RAM ir vidinė atmintis Procesorius Ekranas Originali išleidimo data Originali programinė įranga Baterija Gamyboje PSP-1000 230px|Piano Black PSP-1000 USB 2.0, UMD, nuoseklioji sąsaja, ausinių lizdas, Memory Stick PRO Duo 802.11b Wi-Fi, IrDA 32 MB, 32 MB programinės įrangos MIPS R4000 (1~333 MHz) 4,3" 16:9 TFT LCD, 480 × 272 (16,8 mln. spalvų) 2004 m. gruodžio 12 d. (Japonija) 1.00 5v DC 1800 mAh, padidinama iki 2200 mAh Ne PSP-2000 230px|Piano Black PSP-2000 USB 2.0, UMD, vaizdo išėjimas ir Mic jungtis, ausinių lizdas, Memory Stick PRO Duo 802.11b Wi-Fi 64 MB, 64 MB programinės įrangos 2007 m. rugsėjo mėn. 3.60 5v DC 1200 mAh, padidinama iki 2200 mAh Ne PSP-3000 230px|Silver PSP-3000 USB 2.0, UMD, vaizdo išėjimas, mikrofonas, ausinių lizdas, Memory Stick PRO Duo 2008 m. spalio mėn. 4.20 Ne PSP Go (PSP-N1000)  230px|Piano Black PSPGo Visos jungtys viename, ausinių lizdas, Mic, Memory Stick Micro 802.11b Wi-Fi, Bluetooth 2.1 EDR 64 MB, 16 GB bendrai, vartotojo ir programinės įrangos 3,8" 16:9 TFT LCD, 480 × 272 (16,8 mln. spalvų), slankiojamas ekranas 2009 m. spalio mėn. 5.70 5v DC 930 mAh nekeičiama baterija Ne PSP-E1000 230px|PSP-E1000 USB 2.0, UMD, 3,5 mm. ausinių lizdas, Memory Stick PRO Duo Ne 64 MB, 64 MB programinės įrangos 4,3" 16:9 TFT LCD, 480 × 272 (16,8 mln. spalvų) 2011 m. spalio mėn. 6.50 5v DC 1500 mAh nekeičiama baterija Ne

 PSP žaidimai 
Populiariausių PSP žaidimų sąrašas (Pastaba. Duomenys ne pilnai patikrinami)www.vgchartz.com, tikrinta 2015 11 05:
 „Grand Theft Auto: Liberty City Stories“ (išplatintas 7,67 mln. kopijų tiražu, priklauso „Grand Theft Auto“ žaidimų serijai)
 „Monster Hunter Freedom Unite“ (5,47 mln., „Monster Hunter“)
 „Grand Theft Auto: Vice City Stories“ (5,03 mln., „Grand Theft Auto“)
 „Monster Hunter Freedom 3“ (4,87 mln., „Monster Hunter“)
 „Daxter“ (4,16 mln., „Jak and Daxter“)
 „Ratchet & Clank: Size Matters“ (3,73 mln., „Ratchet & Clank“).
 „Midnight Club 3: DUB Edition“ (3,64 mln., „Midnight Club“)
 „Gran Turismo“ (3,23 mln., „Gran Turismo (serija)“)
 „God of War: Chains of Olympus“ (3,16 mln., „God of War“)
 „Crisis Core: Final Fantasy VII“ (3,15 mln., „Final Fantasy“)

 Galerija 

 Šaltiniai 

 Nuorodos 

 Oficiali PSP svetainė 
 PSP Atviro katalogo projekto svetainėje

Kategorija:Delninės žaidimų konsolės